Puntuazio marka

Puntuazio marka edo puntuazio ikurra Mendebaldean idazketa ulergarria egiteko erabiltzen den tresna da. Gehienetan, geldiuneak adierazteko erabiltzen dira.

Idazketa eraikuntza linealeko komunikazio era bat da: guztia aldi berean idaztea ezinezkoa denez, ideiak banatu, hierarkizatu eta ordenan jartzeko beharra dago.

Puntuazio marken egiturak testuari idazketa eta ulermena errazten diote. Honako helburuak dituzte:
 Testua egituratzea.
 Perpaus eta paragrafoak mugatzea.
 Ideia nagusiak indartzea.
 Bigarren mailako ideiak ordenatzea.
 Anbiguotasunak kentzea.

 Ohiko puntuazio markak 
Mendebaldeko idazkeretan, baita euskaraz ere, honako puntuazio markak erabiltzen dira, besteak beste:

 Puntua ( . )
 Koma edo kakotxa ( , )
 Bi puntu ( : )
 Hiru puntu edo etenpuntuak ( ... )
 Puntu eta koma ( ; )
 Galdera ikurra ( ? )
 Harridura ikurra ( ! ): galdera ikurra eta harridura ikurra harriduraz egindako galderetan batera ager daitezke inoiz (Ez zenekiela azterketa noiz zen!? edo Ez zenekiela azterketa noiz zen?!).
 Komatxoak edo aipu-markak: horietan, soilak ( '   ' ), inprimategiko soilak ( ‘   ’ ), inprimategiko bikoitzak ( "¨  " ), alboko soilak ( <   > ) eta alboko bikoitzak ( «   » ) bereizten dira.
 Marra (normala) ( – ), marra luzea edo elkarrizketa-marra ( — ) eta marratxoa ( - ). 
 Zehar-marra edo barra etzana (/).
 Apostrofoa ( ' ), Agur t'erdi esamoldean edo silabaren bat galdu dela adierazteko (gero ere > gero're), bertsolaritzazko testuetan arrunt-arrunta. 
 Parentesiak ( (   ) ), kortxeteak edo taketak ( [   ] ) eta giltzak ( {   } ).

 Erreferentziak 

 Kanpo estekak